b'\n_START_ARTICLE_\nGrad Gravensteen\n_START_SECTION_\nZgodovina\n_START_PARAGRAPH_\nSedanji grad je leta 1180 zgradil grof Filip iz Alzacije  in je bil oblikovan po zgledu kri\xc5\xbearskih gradov, ki jih je videl, ko je sodeloval v drugi kri\xc5\xbearski vojni. Pred tem je tu stal lesen grad, domnevno zgrajen v 9. stoletju. Grad je bil sede\xc5\xbe flandrijskih grofov, dokler ga niso opustili v 14. stoletju. Nato je bil uporabljen za sodi\xc5\xa1\xc4\x8de, zapor, s\xc4\x8dasoma pa je propadel. Ob stenah in celo na dvori\xc5\xa1\xc4\x8du so bile zgrajene hi\xc5\xa1e, kamen pa uporabljen pri gradnji drugih stavb. Neko\xc4\x8d je bil tovarna. Poru\xc5\xa1en naj bi bil ob koncu 19. stoletja.\n_START_SECTION_\nObnova\n_START_PARAGRAPH_\nLeta 1885 je grad kupilo mesto Gent in za\xc4\x8dela se je prenova, ki je bila kon\xc4\x8dana leta 1893. Novozgrajene hi\xc5\xa1e so bile odstranjene, zidovi pa obnovljeni v prvotnem stanju._NEWLINE_Grad je bil dovolj obnovljen, da je ljudem omogo\xc4\x8dil, da so si ga ogledali in se povzpeli na vrh. \xc5\xa0e vedno je delno obdan z jarkom. V notranjosti je muzej z razli\xc4\x8dnimi napravami za mu\xc4\x8denje (tudi giljotina).\n_START_SECTION_\nV filmu\n_START_PARAGRAPH_\nBela kraljica (The White Queen), BBC-jeva dramska serija, ki je bila postavljena v 15. stoletje, je za nekatere prizore uporabljala notranjost grajskih dvori\xc5\xa1\xc4\x8d, zunanji pogled gradu z jarkom pa je bil prikazan v nekaj kratkih splo\xc5\xa1nih pogledih (z nekaterimi ra\xc4\x8dunalni\xc5\xa1kimi spremembami za brisanje sodobnih vplivov)._NEWLINE_Leta 2015 so snemali film Cesar (Emperor), v katerem je igral Adrien Brody, na gradu Gravensteen, na mostu Sint-Michiels in v samostanu Drongen.'